हिंदी शब्दसागर
हिंदी शब्दसागर, हिन्दी भाषा के लिए बनाया गया एक बृहत् शब्द-संग्रह तथा प्रथम मानक कोश है। इसका नि‍र्माण नागरी प्रचारिणी सभा, काशी ने कि‍या था। इसका प्रथम प्रकाशन १९२२-१९२९ के बीच हुआ था । यह वैज्ञानिक एवम् विधिवत् शब्दकोश मूल रूप में चार खण्डों में बना। इसके प्रधान सम्पादक श्यामसुन्दर दास थे तथा बालकृष्ण भट्ट, लाला भगवानदीन, अमीर सिंह एवं जगन्मोहन वर्मा सहसम्पादक थे। आचार्य रामचन्द्र शुक्ल एवं आचार्य रामचंद्र वर्मा ने भी इस महान कार्य में सर्वश्रेष्ठ योगदान किया। इसमें j एक लाख शब्द थे। बाद में सन् १९६५-१९७६ के बीच इसका परिवर्धित संस्करण ११ खण्डों में प्रकाशित हुआ।